Lav et referat af nedenstående tekst:

Tekst:
Det er DSB, som i et samarbejde med Region Nordjylland og NT, lover flere nye tog og giver nordjyderne gratis tog i en hel måned. Når genåbningen af Jernbanebroen over Limfjorden er en realitet, erstatter DSB gradvist de ældre MR-tog med de moderne og mere komfortable IC4-tog. - DSB og nordjyderne har været hårdt ramt af påsejlingen og de mange måneder, som reparationen af broen er trukket ud. Vi ser frem til at kunne byde kunderne tilbage i togene og kvitterer med en gratis måneds togkørsel, siger kommerciel direktør Susanne Mørch Koch. Det bliver i september måned, at DSB gør det gratis at køre i tog mellem Aalborg og Frederikshavn. Valget er faldet på september, fordi det er på den anden side af sommerferien, så flere har glæde af tilbuddet, og fordi DSB gerne vil varsle kunderne med månedskort, så de har mulighed for at afbestille det i september. DSB og Region Nordjylland har desuden indgået en aftale om, at DSB som et forsøg indsætter direkte tog i skolernes sommerferie hver weekend mellem Københavns Hovedbanegård og Skagen.

Referat:
Når Jernbanebroen over Limfjorden åbner mandag den 29. april vil der være gratis tog i en måned til nordjyderne.